Cumnock

Cumnock (skotsk-gælisk: Cumnag) er en by (town) i regionen East Ayrshire i Skottland. Cumnock ligger øst for Ayr og sørøst for Kilmarnock. Like nordvest for byen ligger Auchinleck. Byen ligger ved sammenløpet av elvene Glaisnock Water og Lugar Water. Det er tre nærliggende boligprosjekter som ligger like utenfor bygrensene, Craigens, Logan og Netherthird, med den tidligere jernverksbebyggelsen Lugar også like utenfor byen. En ny boligutvikling, Knockroon, ble gitt planleggingstillatelse 9. desember 2009 av East Ayrshire Council.East Ayrshire Council

Ved folketellingen i 2001 hadde Cumnock 9 358 innbyggere. «Comparative Population Profile: Cumnock Locality», Scotland's Census Result OnLine. Befolkningstallet er for 2020 beregnet til 8 700 innbyggere.«Mid-2020 Population Estimates for Settlements and Localities in Scotland» . National Records of Scotland. 31. mars 2022

I byen finnes Robert Burns Academy, et nytt utdanningssenter som huser hovedskolen Robert Burns Academy etter sammenslåingen av Cumnock Academy og Auckinleck Academy, Lochnorris Primary School og Cherry Trees Early Childhood Centre. Senteret er den største utdanningsinstitusjonen i Skottland. Hilley, Sarah (8. oktober 2020): «Scotland's biggest school will be finished tomorrow in East Ayrshire», Daily Record

 Etymologi 
Opprinnelsen til stedsnavnet Cumnock er uklart og har blitt diskutert gjennom årene og flere tolkninger har blitt tilbudt: Com-cnoc, («hule i åsene»); Com-oich, («vannets møte» ettersom to elver går sammen); Cam-cnoc, («kroket bakke»); og eventuelt Cumanag, («liten helligdom»).«Early Cumnock» , Cumnock History Group, via Archive.org

 Industrielle Cumnock 
Cumnock har en sterk sosialistisk arv på grunn av sin historie som et gruvesenter. James Keir Hardie, som betraktes som «far» til det britiske arbeiderpartiet, Labour Party, bodde i byen en stor del av livet,Stewart, William (1925): J. Keir Hardie: A Biography (rev. utg.). London: Independent Labour Party Publication Department. s. 25. og statuen hans sitter utenfor Cumnocks rådhus. Den venstreorienterte politikeren Emrys Hughes, som var lokal parlamentsmedlem en tid på midten av 1900-tallet, og bodde også i byen. «Hughes, Emrys Daniel (1894 - 1969), politician, journalist and author», Dictionary of Welsh Biography

Referanser

 Eksterne lenker 

Cumnock History Group
Cumnock Action Plan 
Cumnock Chronicle, samfunnsnettsted for Cumnock

Kategori:Byer i East Ayrshire